૨૭ એપ્રિલે ઉત્તર કોરિયાના સરમુખત્યાર કિમ જોંગ ઉન અને દક્ષિણ કોરિયાના પ્રમુખ મૂન જેઈ ઈન વચ્ચે સરહદી પીસહાઉસ ખાતે શાંતિ-શિખર યોજાઈ તે પહેલાં થયેલાં સર્વેક્ષણમાં ૧૪.૭ ટકા લોકો જ એવું માનતાં હતાં કે ઉત્તર કોરિયા પરમાણુશસ્ત્ર રહિત થઈને શાંતિ માટે આગળ આવશે, પરંતુ બંને નેતાની બેઠક પૂરી થયે થયેલા સર્વેક્ષણમાં ૬૪.૭ ટકા લોકો એવું માનતાં થઈ ગયાં હતાં કે ઉત્તર કોરિયા પરમાણુશસ્ત્રોથી મુક્ત થઈને શાંતિ જાળવવા જરૂરથી પહેલ કરશે.